濉陽行
作者：李涉
朝代：唐

paragraphs: 黃昏日暮驅羸馬，夜宿濉陽烽火下。
此地新經殺戮來，墟落無煙空碎瓦。
層冰塞斷隋朝水，一道銀河貫千里。
愁心翻覆夢難成，病僕呻吟呼不起。
泗水三千招義軍，本是征戰邀殊勳。
十年麾下蓄壯氣，一朝此地爲愁人。
昨日太陽回照燭，轉見天心重含育。
早晚東風的發生，古堤春草年年綠。